Λίλυ Παπαγιάννη

Η Λίλυ (Βασιλική) Παπαγιάννη (Αθήνα, 1932 - Αθήνα, 12 Μαΐου 2015) ήταν Ελληνίδα ηθοποιός.

 Βιογραφία 
Η Λίλυ Παπαγιάννη, η γυναίκα με το μελαγχολικό βλέμμα και τη σπάνια κομψότητα, υπήρξε καθόλη τη διάρκεια της ζωής της μια στιβαρή φιγούρα με έμφυτο ταλέντο και ευγένεια. Αφοσιωμένη από νωρίς στην τέχνη της υποκριτικής, καθιερώθηκε ως μια από τις εμβληματικότερες παρουσίες τόσο στον χώρο τόσο του θεάτρου όσο και του κινηματογράφου. Γεννημένη στην Αθήνα το 1932 και έχοντας ως βαφτιστικό όνομα το Βασιλική, πέρασε τα παιδικά της χρόνια κουβαλώντας τον χαρακτηρισμό του ήσυχου και υπάκουου παιδιού. Στην εφηβεία της βίωσε αρκετές διατροφικές διαταραχές τις οποίες, όπως η ίδια ισχυριζόταν, ξεπέρασε όταν ξεκίνησε την ενασχόλησή της με το θέατρο. Η πρώτη της μεγάλη επανάσταση, συντελείται ουσιαστικά στο σημείο εκείνο, όταν, στα 18 της χρόνια, αποφασίζει συνειδητά να γίνει ηθοποιός. Ο πατέρας της, Θουκυδίδης Παπαγιάννης, αν και αρχικά εναντιώθηκε με την επιλογή της αυτή, συμφιλιώθηκε με το γεγονός όταν ξεκίνησε να την παρακολουθεί στο σανίδι. Σπούδασε στη Δραματική Σχολή του Θεάτρου Τέχνης, απ' όπου αποφοίτησε το 1958, οπότε και στη συνέχεια συνεργάστηκε με ποικίλους θιάσους. Αναλυτικότερα, τα πρώτα της βήματα χαράχθηκαν με την συμμετοχή της στο έργο «Πλούτος» του Αριστοφάνη το 1957. Έκτοτε φιλοξενήθηκε σε αρκετούς θιάσους, όπως της Μαίρης Αρώνη (Μαντώ Μαυρογένους, Διαβολεμένη Μυλωνού), της κυρίας Κατερίνας (Οι Αθώες), της Έλλης Λαμπέτη το 1962.

Τη χρονιά εκείνη περνά για πρώτη φορά από την πόρτα της Φίνος Φιλμ μετρώντας κάποιες  σημαντικές επιτυχίες με τις ταινίες Χαρτοπαίχτρα και Δεσποινίς Διευθυντής. Πρωτοεμφανίστηκε, βέβαια, το 1959, στην ταινία "Νταντά με το ζόρι". Συμμετείχε σε επιλεγμένες τηλεοπτικές σειρές ("Επειδή και διά ταύτα", 1972) όπως επίσης και σε θεατρικά έργα για το ραδιόφωνο. Μέχρι και το 1969 συνεργάστηκε με το ΚΘΒΕ σε παραστάσεις, ενώ από το 1982 μέχρι το 1988, συνεργάστηκε με το Εθνικό Θέατρο. Αν και η καριέρα της στο θέατρο ακολούθησε ανοδική πορεία, οι εμφανίσεις της στον παλιό ελληνικό κινηματογράφο καταγράφονται σποραδικές, εννιά συνολικά. Όπως συμπεραίνεται από την πορεία της, η Παπαγιάννη αν και ενδιαφερόταν για την αναγνώριση, δεν επιζήτησε ποτέ ούτε την εύκολη φήμη, ούτε τη δημοσιότητα. Αγαπούσε τις γόνιμες συνεργασίες, τους καλούς σκηνοθέτες, τη διαδικασία προς ένα αποτέλεσμα. Αγαπούσε την ουσία της υποκριτικής και την ουσία της ζωής.

Μια από τις σημαντικότερες ερμηνείες της θεωρείται εκείνη στην "Εκδρομή" (1966), μια ταινία του Τάκη Κανελλόπουλου. Όπως πληροφορούμαστε από την ανιψιά και βαφτισιμιά της, που φέρει το ίδιο όνομα με εκείνη, η "Εκδρομή" ίσως ήταν η μόνη ταινία στην οποία ερμηνευτικά παραδόθηκε απόλυτα, «στις άλλες φαινόταν να έχει πάντα τον πλήρη έλεγχο». Το κοινό όνομα (με τη βαφτισιμιά της) καταγράφηκε ως πράξη συμβολική αφού η ίδια λόγω κάποιου προβλήματος υγείας δεν κατάφερε ποτέ να γίνει μητέρα. Αυτό δεν την εμπόδιζε από το να διασκεδάζει και να απολαμβάνει μια σχεδόν αντισυμβατική ζωή.

 Προσωπική ζωή και θάνατος 
Το 1957 γνωρίστηκε και παντρεύτηκε τον ηθοποιό Ανδρέα Φιλιππίδη, με τον οποίο συγκρότησε θίασο το 1965. Με τη Δέσπω Διαμαντίδου, την πρώτη σύζυγο του άντρα της, η Λίλυ διατήρησε πολύ στενές φιλικές σχέσεις από την αρχή κιόλας της γνωριμίας τους. Από τα φώτα της δημοσιότητας άρχισε να απομακρύνεται ήδη από το 1989. Ο θάνατος του συζύγου της και η «μετάλλαξη» που παρατηρούσε να συντελείται στον χώρο της, αποτέλεσαν γεγονότα καθοριστικής σημασίας για την διακοπή της πορείας της. Πέθανε στις 12 Μαΐου 2015, σε ηλικία 83 ετών. Κηδεύτηκε δύο ημέρες αργότερα στο νεκροταφείο Ζωγράφου.

 Βραβεία 
 Βραβείο Α' Γυναικείου Ρόλου Ένωσης Κριτικών Κινηματογράφου Αθηνών για το έτος 1966 (για το ρόλο της Ειρήνης στη ταινία Εκδρομή του Τάκη Κανελλόπουλου).

 Κινηματογράφος 
ΈτοςΤίτλοςΡόλος1959Νταντά με το ζόριΆννα1960Το μυστικό του κόκκινου μανδύαΝίκα Παύλου1962Το ταξίδι Σούλα1964Η χαρτοπαίχτραΛελέ Οι φτωχοδιάβολοιΝτόριςΔεσποινίς ΔιευθυντήςΑθηνά Βασιλείου 1965Μια τρελλή τρελλή οικογένειαΝανάΗ γυνή να φοβήται τον άνδραΚατίνα1966Εκδρομή Ειρήνη 1973Παύλος Μελάς Άννα Μελά1979Η βαλίτσα του παπάΜάργκαρετ

 Θεατρικές Παραστάσεις 

 σεζόν παράσταση ρόλος θίασος θέατρο σκηνοθέτης Ελληνική Θεατρική Περίοδος 1957/1958 Η αυλή των θαυμάτων Μαρία Θέατρο Τέχνης «Κάρολος Κουν» Θέατρο Τέχνης Κάρολος Κουν - Υπόγειο Κάρολος Κουν Ελληνική Θεατρική Περίοδος 1959/1960 Μαντώ Μαυρογένους Μπουμπουλίνα Θίασος Μαίρης ΑρώνηΘεατρικές Επιχειρήσεις Βασίλη Μπουρνέλλη Θέατρο Ακροπόλ Κωστής Μιχαηλίδης Ελληνική Θεατρική Περίοδος 1959/1960 Σαράντα και .... Καίτη Θίασος Μαίρης Αρώνη Θέατρο Ακροπόλ Κωστής Μιχαηλίδης Ελληνική Θεατρική Περίοδος 1959/1960 Η διαβολεμένη μυλωνού Κυρία Κυβερνήτου Θίασος Μαίρης Αρώνη Θέατρο Ακροπόλ Κωστής ΜιχαηλίδηςΜαίρη Αρώνη Ελληνική Θεατρική Περίοδος 1959/1960 Η Μαίρη τα λέει όλα Άννα Θίασος Μαίρης ΑρώνηΘεατρικές Επιχειρήσεις Βασίλη Μπουρνέλλη Θέατρο Ακροπόλ Κωστής Μιχαηλίδης Ελληνική Θεατρική Περίοδος 1960/1961 Η διαβολεμένη μυλωνού Κυρία Κυβερνητου Θίασος Μαίρης Αρώνη περιοδεία Κωστής Μιχαηλίδης Ελληνική Θεατρική Περίοδος 1960/1961 Η κυρά της αυγής Αγγέλικα Θίασος Μαίρης Αρώνη περιοδεία Κωστής Μιχαηλίδης Ελληνική Θεατρική Περίοδος 1961/1962 Οι αθώες Μάρθα Ντόμπι Θίασος Κατερίνας - Ελεύθερος Καλλιτεχνικός Οργανισμός Θέατρο Άλφα Μηνάς Χρηστίδης Ελληνική Θεατρική Περίοδος 1966/1967 Τρωαδίτισσες Ανδρομάχη Κρατικό Θέατρο Βορείου Ελλάδος περιοδεία Σωκράτης Καραντινός Ελληνική Θεατρική Περίοδος 1966/1967 Πέφτει το βράδυ Πρόκλα Κρατικό Θέατρο Βορείου Ελλάδος Θέατρο Εταιρείας Μακεδονικών Σπουδών Σωκράτης Καραντινός Ελληνική Θεατρική Περίοδος 1967/1968 Ο έμπορος της Βενετίας Πόρσια Κρατικό Θέατρο Βορείου Ελλάδος Θέατρο Εταιρείας Μακεδονικών Σπουδών Κωστής Μιχαηλίδης Ελληνική Θεατρική Περίοδος 1967/1968 Ο Ταρτούφος Ελμίρα Κρατικό Θέατρο Βορείου Ελλάδος περιοδεία Κυριαζής Χαρατσάρης Ελληνική Θεατρική Περίοδος 1970/1971 Κοκτέιλ πάρτυ Λαβίνια Τσαμπερλαιν Θίασος Έλσας Βεργή Θέατρο Έλσας Βέργη Λυκούργος Καλλέργης Ελληνική Θεατρική Περίοδος 1979/1980 Άσκηση πέντε δακτύλων Λουίζ Χάρινγκτον Θέατρο Έρευνας Δημήτρη Ποταμίτη Θέατρο Έρευνας Δημήτρης Ποταμίτης Ελληνική Θεατρική Περίοδος 1980/1981 Η πρώτη φορά ... : κωμωδία σε 2 μέρη και 4 εικόνες Σοφί Θεατρικές Επιχειρήσεις Λεμπέση Θέατρο Αττικόν Άγγελος Αντωνόπουλος Ελληνική Θεατρική Περίοδος 1982/1983 Οθέλλος Αιμιλία Εθνικό Θέατρο της Ελλάδας Κτήριο Τσίλερ Σπύρος Ευαγγελάτος

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου

Παραπομπές

 Πηγές 
 Multimedia CD-ROM Ελληνικός Κινηματογράφος 1997 ΕΘΝΟDATA
 Cinehellas.com - Λίλη Παπαγιάννη
 Cine.gr - Λίλη Παπαγιάννη 

 Εξωτερικοί Σύνδεσμοι 

 Λίλη Παπαγιάννη (φιλμογραφία) στο Filmy: Cine DataBase

Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί θεάτρου
Κατηγορία:Ελληνίδες ηθοποιοί ραδιοφώνου